פול ואן דייק

פול ואן דייק (באנגלית: Paul Van Dyk) הוא שם הבמה של מתיאס פול, תקליטן ויוצר מוזיקה אלקטרונית גרמני בעל שם עולמי. הוא נחשב לאחד מהתקליטנים המובילים בעולם וזכה בתואר 'תקליטן השנה של מגזין DJ' הנחשב שנתיים רצוף בשנים 2005 ו-2006. מאז שנת 1998 ואן דייק נמצא בין 40 הגדולים במצעד התקליטנים השנתי. מתיאס פול נולד ב-16 בדצמבר 1971 באייזנהוטנשטד, ברנדנבורג, מזרח גרמניה אך זמן קצר לאחר מכן עברה משפחתו למזרח ברלין. אביו עזב את אמו כשפול היה בן 4 והוא גדל ללא אב. לאחר סיום הלימודים החל לעבוד כטכנאי שידור. באחד הראיונות שלו, ואן דייק סיפר שהחל להתעניין במוזיקה בזכות הרדיו. הוא אהב להאזין בסתר לRias, הרדיו שארצות הברית הפעילה בתקופת המלחמה הקרה והיה מיועד למזרח גרמניה. זמן קצר לפני נפילת חומת ברלין ואן דייק ואימו קיבלו אישור לעזוב את גרמניה המזרחית ועברו לגור בהמבורג יחד עם הדודה שלו. בשנת 1990 חזר ואן דייק לברלין והחל להופיע כתקליטן במועדון מקומי. בשנת 1992 הוא חתם בלייבל מקומי חדש שעסק במוזיקה אלקטרונית: MFS. עם ההצלחה שלו הוא חבר לאחד התקליטנים החמים באותה תקופה בגרמניה, קיד פאול שהיה רזידנט של המועדון הכי מפורסם בברלין. בשנת 1993 ואן דייק וקיד פול קיבלו תוכנית רדיו שבועית בת שלוש שעות ברדיו. התוכנית הועברה בכל גרמניה והפכה תוך זמן קצר מאוד לתוכנית הפופולרית ביותר למוזיקה אלקטרונית. מאוחר יותר באותה שנה סגנון המוזיקה של ואן דייק משך את תשומת לבו של התקליטן ומפיק קוסמיק בייבי שחבר לואן דייק ויחד הם הקימו את ההרכב 'The Visions Of Shiva'. ההרכב הוציא שני סינגלים בלבד: "Perfect Day" ו-"How Much Can You Take?". לאחר מכן נפרדו דרכיהם. ואן דייק הוציא את אלבום האוסף הממוקסס הראשון שלו: "X-Mix-1 - the MFS Trip". פול ואן דייק היה כוכב עולה בלייבל שלו, MFS ועל כן קיבל את ההזדמנות להכין רמיקס לשיר "Spooky" של ניו אורדר. בשנת 1994 יצא אלבום סטודיו הבכורה שלו, "45 RPM". בשנת 1996 ואן דייק הוציא את אלבומו השני, "Seven Ways". אלבום שהפך את ואן דייק לחלוץ של מוזיקת טראנס והיה האלבום המצליח הראשון שלו בבריטניה, שם נכשל באלבום הבכורה שלו. בתחילת 1997 ואן דייק החל לשתף פעולה עם התקליטן והמפיק האמריקאי, BT. יחד הם הוציאו סינגלים כמו: "Flaming June", "Forbidden Fruit and Namistai","Beautiful Place" ועוד. בשנת 1998 ואן דייק עזב את הלייבל MFS והקים חברת תקליטים עצמאית משלו, ונדיט רקורדס. בשנת 2000 הוציא את האלבום השלישי שלו והאלבום הראשון שיצא דרך חברת התקליטים שלו, "Out There and Back". באותה שנה הוא הוציא גם את אלבום הרמיקסים הראשון שלו "The Politics of Dancing". האלבום, "Reflections" שיצא בשנת 2003 הושפע מהטיול של ואן דייק בהודו שנה קודם. בשנת 2007 יצא לאור האלבום החמישי שלו, "In Between" ובשנת 2012 יצא אלבומו האחרון "Evolution". 1994: 45 RPM 1996: Seven Ways 2000: Out There and Back 2003: Reflections 2005: The Politics Of Dancing 2 2007: In Between 2012: Evolution 2017: From Then On 2018: Music Rescues Me מדיה וקבצים בנושא פול ואן דייק בוויקישיתוף אתר האינטרנט הרשמי של פול ואן דייק פול ואן דייק, ברשת החברתית פייסבוק פול ואן דייק, ברשת החברתית אקס (טוויטר) פול ואן דייק, ברשת החברתית אינסטגרם פול ואן דייק, ברשת החברתית טיקטוק פול ואן דייק, סרטונים בערוץ היוטיוב פול ואן דייק, במסד הנתונים הקולנועיים IMDb (באנגלית) פול ואן דייק, באתר AllMovie (באנגלית) פול ואן דייק, באתר אפל מיוזיק (באנגלית) פול ואן דייק, באתר ספוטיפיי פול ואן דייק, באתר סאונדקלאוד (באנגלית) פול ואן דייק, באתר AllMusic (באנגלית) פול ואן דייק, באתר MusicBrainz (באנגלית) פול ואן דייק, באתר דיזר פול ואן דייק, באתר Discogs (באנגלית) פול ואן דייק, באתר Songkick (באנגלית) פול ואן דייק, באתר בילבורד (באנגלית) פול ואן דייק, באתר טיידל (באנגלית)